ཨོཾ་བདེ་ལེགས་སུ་གྱུར་ཅིག །མདོ་རྒྱུད་མན་ངག་ཆུ་གཏེར་ཆེན་པོ་ལ། །ཅི་དགར་དབང་འབྱོར་
འཇམ་མགོན་ཙོང་ཁ་པའི། །བཤད་སྒྲུབ་ཆོས་ཚུལ་ཕྱོགས་མཐར་འཕེལ་མཛད་པ། །སྐྱབས་གནས་
ཀུན་འདུས་ཞབས་ལ་ཕྱག་འཚལ་ལོ། །སྔོན་གོམས་ཐུགས་བསྐྱེད་སྨོན་ལམ་མཐུ་ལྡན་གྱིས། །མཐོ་
རིས་ཡོན་ཏན་བདུན་ལྡན་དལ་འབྱོར་རྟེན། །འཕགས་པའི་ནོར་བདུན་རྒྱན་གྱིས་རབ་སྤྲས་པས། །སྐལ་
ལྡན་དང་བ་འདྲེན་ལ་གསོལ་བ་འདེབས། །ཉེས་པའི་གཞིར་གྱུར་འདོད་པ་རབ་སྤངས་ནས། །ཡོན་
ཏན་ཀུན་འབྱུང་ཚུལ་ཁྲིམས་སྲོག་ལྟར་བསྲུང༌། །ཐོས་བསམ་སྒོམ་པས་རང་རྒྱུད་གཏན་ལ་ཕབ། །བསྟན་
པའི་གསལ་བྱེད་དམ་པར་གསོལ་བ་འདེབས། །འགྲོ་ལ་རྗེས་བརྩེ་སྙིང་རྗེའི་རྩ་བ་བརྟན། །རིན་ཆེན་
སེམས་ཀྱི་སྡོང་པོ་ཆེར་རྒྱས་པ། །རླབས་ཆེན་སྤྱོད་པའི་ཡལ་འདབ་མེ་ཏོག་བཀྲ། །སྤངས་རྟོགས་འབྲས་
- 593 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
བུས་དུད་ལ་གསོལ་བ་འདེབས། །རྒྱ་བོད་མཁས་པའི་གདམས་ངག་ལྷ་ལམ་ངོས། །རྣམ་དཔྱོད་རྟ་
ལྗང་དབང་པོ་ཐོགས་མེད་རྒྱུ། །བཤད་སྒྲུབ་ཆོས་གྱི་པད་ཚལ་ཁ་ཕྱེ་ནས། །སྐལ་བཟང་དགའ་བ་
འཕེལ་མཛད་ཞབས་བརྟན་ཤོག །ཚད་མས་དྲངས་པའི་མན་ངག་གནམ་ལྕགས་ཆར། །སྨྲ་ངན་མུན་
པས་དབང་བྱས་བྲག་རིའི་མགོར། །བབས་ཚེ་ལྟ་སྤྱོད་ལམ་བཟང་ཆོས་ཆར་གྱིས། །འཇིག་རྟེན་དགེ་
ལེགས་འཕེལ་མཛད་ཞབས་བརྟན་ཤོག །སླུ་མེད་སྣང་སྟོང་རྟེན་འབྱུང་བདེན་པ་དང་། །སྲས་བཅས་
རྒྱལ་བ་རྒྱ་མཚོའི་བྱིན་རླབས་ཀྱིས། །རྡོ་རྗེ་འཆང་དངོས་ངག་དབང་ཆོས་འཕེལ་གྱི། །སྐུ་ཚེ་བརྟན་ཞིང་
འཕྲིན་ལས་རྒྱས་གྱུར་ཅིག །སྙིང་ནས་ཡོན་ཏན་མཐོང་ཞིང་དད་པའི་བློས། །མཚན་ལྡན་བླ་མ་དམ་པ་
བསྟོད་བསྔགས་མཐུས། །ཚེ་རབས་ཀུན་ཏུ་དམ་པས་རྗེས་བཟུང་ནས། །དམ་པའི་གསུང་བཞིན་སྒྲུབ་
པ་མཐར་ཕྱིན་ཤོག །ཅེས་པ་འདི་ཟུང་ཆུ་དགེ་སློང་བཟོད་པ་བཀྲ་ཤིས་ཀྱིས་བསྐུལ་ནས་ངག་དབང་བྱམས་པས་བྲིས་
པའོ༑ ༑མདྒལཾ༎ །།
༈ ༈